Nogometna Bundesliga 2013/2014.
Fußball-Bundesliga 2013/2014. je 51. sezone Bundeslige, prve njemačke nogometne lige. Sezona je počela 9. augusta 2013. a završila 10. maja 2014. sa zimskom pauzom od 23. decembra 2013. do 24. januara 2014. godine. Bayern je matematički osvojio prvenstvo 25. marta 2014. godine u 27. kolu Bundeslige nakon pobjede nad Herthom čime su oborili rekord od prije godinu dana gdje je također Bayern osvojio Bundesligu ali u 28. kolu šampionata. Borussia Dortmund kao drugoplasirana ekipa i Schalke kao trećeplasirana uz prvaka Bayern osigurali su učešće u grupnoj fazi Lige prvaka 2014/15. dok je četvrtoplasirana ekipa Bundeslige Bayer osigurao plasman u play-off za Ligu prvaka 2014/15. Wolfsburg kao petoplasirana ekipa je osigurala učešće u grupnoj fazi Evropske lige 2014/15., Borussia Mönchengladbach kao šestoplasirana ekipa osigurala je play-off za Evropsku ligu 2014/15. i Mainz kao sedmoplasirana ekipa Bundeslige je osigurao učešće u trećem krugu kvalifikacija za Evropsku ligu 2014/15. Iz lige su ispali Nürnberg i Eintracht Braunschweig dok je šesnaestoplasirana ekipa Bundeslige Hamburger morao igrati play-off za opstanak u ligi sa Greuther Fürth trećeplasiranom ekipom druge Bundeslige 2013/14.